cyanic-selkie/wikianc huggingface dataset:
Super Bowl LV
Musiikkiesitykset
Ennen ottelua H.E.R. esitti ”America the Beautifulin” sekä Eric Church ja Jazmine Sullivan esittivät kansallislaulu ”The Star-Spangled Bannerin”. Ennen ottelua runoilija Amanda Gorman luki runon, jossa kunnioitettiin ottelun kolmea kunniakapteenia. Puoliaikaesityksen (Pepsi Super Bowl LV Halftime Show) pääesiintyjä oli kanadalainen The Weeknd.
Televisiointi
Yhdysvalloissa Super Bowlin televisiointi kiertää Foxin, NBC:n ja CBS:n välillä, ja vuonna 2021 vuorossa oli CBS. Ottelun selostivat Jim Nantz ja Tony Romo. Nielsen ratingsin mukaan Super Bowlia katsoi Yhdysvalloissa noin 92 miljoonaa ihmistä. CBS:n mukaan kaikkiaan katselijoita oli noin 96 miljoonaa, kun laskettiin mukaan suoratoistopalvelut.
Suomessa televisiointioikeudet oli Viasatilla. Ottelun selostivat suomeksi Mika Laurila ja Mikko Koikkalainen.
Pallerosateet
Pallerosateet (Bischofia) on Phyllanthaceae-heimoon kuuluva pieni kasvisuku. Sukuun luetaan kuuluvaksi nykyisin vain kaksi lajia.
Ricky Gervais
Ricky Dene Gervais [dʒərˈveɪz] (s. 25. kesäkuuta 1961 Reading, Berkshire, Englanti) on brittiläinen koomikko, näyttelijä, ohjaaja, tuottaja, käsikirjoittaja, kirjailija, ja juontaja ja entinen poplaulaja ja manageri. Gervais on yhdessä Stephen Merchantin kanssa luonut televisiosarjat Konttori ja Extras, joissa hän myös näytteli pääosissa. Lisäksi hän on näytellyt muun muassa elokuvissa Night at the Museum – yö museossa ja Ghost Town.
Gervais opiskeli University College Londonissa biologiaa ja filosofiaa vuosina 1979–1983. Hän on kirjoittanut kolme lastenkirjaa, Flanimals (2004), More Flanimals (2005) ja Flanimals of the Deep (2006). Gervais on juontanut Golden Globe -palkintogaalan viisi kertaa: vuosina 2010, 2011, 2012, 2016, ja 2020.
Muuta
1980-luvulla Gervais toimi laulajana popduossa nimeltään Seona Dancing ystävänsä Bill Macraen kanssa. Yhtye ei saavuttanut mainittavaa menestystä, lukuun ottamatta Filippiinejä, missä yhtyeen kappaleesta "More to Lose" tuli teini-ikäisten keskuudessa suuri hitti vuonna 1985.
Gervais toimi Sueden managerina ennen kuin bändi nousi suosioon 1990-luvulla.
Opiskellessaan UCL:ssä vuonna 1982 Gervais tapasi pitkäaikaisen puolisonsa kirjailija/tuottajan Jane Fallonin, jonka kanssa hän on suhteessa edelleen.
Gervais on ateisti ja humanisti.
Gervaisin on määrä esiintyä ensimmäistä kertaa Suomessa maaliskussa 2023 Helsingin jäähallissa Armageddon-nimisellä showllaan.
Juja
thumb|Jujan muumion naamio. Juja (käytetään joskus myös kirjoitusasua Yua) oli palatsivirkailija muinaisessa Egyptissä faarao Amenofis III:n hallituskaudella. Juja oli alkujaan epäkuninkaallista syntyperää, mutta faarao ylensi hänet 'jumalisäksi' sen jälkeen, kun hänen tyttärensä Teje meni naimisiin Amenofis III:n kanssa. Jumalisän tiedetään olleen eräs merkittävimpiä ylipapin virkoja muinaisessa Egyptissä, mutta paljon muuta virasta ei tiedetäkään. Jujan sekä hänen vaimonsa Tujan hauta (KV46) sijaitsee Kuninkaiden laaksossa.
Yuya y Tuyu
Matthías Jochumsson
Matthías Jochumsson (1835 Skógar, Islanti – 1920 Akureyri, Islanti) oli islantilainen runoilija, toimittaja, kääntäjä ja pappi. Hän käänsi islanniksi Zachris Topeliusta ja J. L. Runebergiä. Hän kirjoitti runoja, virsiä, näytelmiä, matkakertomuksia ja muistelmia. Islannin kansallislauluksi myöhemmin tulleen "Ó, Guð vors lands" hän kirjoitti alun perin Islannin asuttamisen tuhatvuotisjuhliin. Skugga-Sveinn on ensimmäinen islanninkielinen näytelmä.
Beni Hammadin Al Qal’a
thumb|Minareetti Beni Hammadin Al Qal’assa. Beni Hammadin Al Qal’a on arkeologinen kohde Algeriassa lähellä Välimeren rannikkoa hieman Algeristä länteen. Alueella oli hammadidien berberivaltakunnan ensimmäinen pääkaupunki. Se perustettiin vuonna 1007 ja tuhottiin 1152. Alueen merkittävämpiä kohteita on suuri moskeija. Beni Hammadin Al Qal’a on listattu UNESCOn maailmanperintäkohteeksi.
Salomón Lerner Ghitis
Salomón Lerner Ghitis (s. 1946) on perulainen liikemies ja poliitikko, joka toimi maansa pääministerinä loppuvuonna 2011. Ennen valintaansa hän oli Ollanta Humalan kampanjapäällikkönä presidentinvaaleissa. Lerner erosi, kun maan pohjoisosassa oli laajoja levottomuuksia, jotka liittyivät sinne suunniteltuun suureen kulta- ja kuparikaivokseen.
Jussi-palkinnot 1994
Jussi-palkinnot 1994 jaettiin 19. maaliskuuta 1994 järjestetyssä jakotilaisuudessa Aleksanterin teatterissa Helsingissä. Palkinnot jaettiin elokuville, jotka olivat saaneet ensi-iltansa vuonna 1993.
RBS15
thumb|250px|RBS-15 ohjuksia [[Tatra T815:n alustalla]] RBS15 on ruotsalaisen Saab Bofors Dynamicsin valmistama meritorjuntaohjus, josta Suomessa käytetään nimitystä MTO85, tarkoittaen meritorjuntaohjusta vuodelta 1985. Alkuperäinen nimike RBS 15 on lyhennys sanasta robotsystem 15 eli ohjusjärjestelmä 15. Ohjuksen tehtävänä on pintamaalien, eli kaikkien muiden alusten paitsi sukellusveneiden torjunta. Laukaistu ohjus lentää alle äänennopeudella (<1.0 Mach) lähellä meren pintaa maaliinsa inertia- ja GPS-ohjattuna.
Ohjusta käytetään Suomessa sekä merivoimien ohjusveneiltä että kuorma-autolavetilta laukaistavina versioina.
Kenneth Walker
Kenneth Newton Walker (17. heinäkuuta 1898 Los Cerrillos, New Mexico – 5. tammikuuta 1943 Rabaul) oli Yhdysvaltain armeijan ilmavoimien kenraali. Hän sai surmansa, kun hänen päiväpommituslennolla ollut koneensa ammuttiin alas tammikuussa 1943.
Walker ylennettiin prikaatikenraaliksi heinäkuussa 1942 ja hän sai siirron lounaiselle Tyynellemerelle. Syyskuussa hänet nimitettiin 5. ilma-armeijan pommitusjoukkojen komentajaksi.
Walker ilmoitettiin kadonneeksi taistelutehtävissä 5. tammikuuta 1943 sen jälkeen kun hänen johtamansa Boeing B-17 Flying Fortress -lentue oli Rabauliin suuntautuneen pommituslennon jälkeen joutunut taisteluun japanilaishävittäjien kanssa. Lennon aikana pommit osuivat yhdeksään vihollislaivaan. Presidentti Roosevelt myönsi hänelle postuumisti Medal of Honor -mitalin. Ote mitalin myöntöperusteesta:
Eloon jääneitä tai koneen hylkyä ei löydetty. Hänen hautamuistomerkkinsä on pystytetty Arlingtonin sotilashautausmaalle.
Voyager (metalliyhtye)
Voyager on australialainen progressiivinen metalliyhtye, joka oli perustettu Perthissä vuonna 1999. Bändi on julkaissut seitsemän täyspitkää albumia. Heidän seitsemäs täyspitkä studioalbuminsa Colors in the Sun julkaistiin maailmanlaajuisesti 1.11.2019 ranskalaisamerikkalaisen metallilevy-yhtiön Season of Mistin kautta. He edustivat Australiaa Eurovision laulukilpailussa 2023 kappaleella "Promise", joka sijoittui yhdeksänneksi.
Heather Marks
thumb|220px|Heather Marks [[Miss Sixtyn Syksy 2007 -näytöksessä New Yorkin muotiviikoilla.]] thumb|220px|Heather Marks thumb|220px|Heather Marks
Heather Marks (s. 25. heinäkuuta 1988) on kanadalainen malli.
Elämä
Marks syntyi Calgaryssa, Albertassa, Kanadassa, ja löydettiin Calgary Woman's Show'sta. Hän voitti Mode Models -mallikilpailun 20 vuoden ikäluokassa ja on siitä lähtien esiintynyt catwalkeilla ja lehdissä tunnetuille muotimerkeille kuten Dolce & Gabbana, Calvin Klein ja Moschino. Hän on esiintynyt muun muassa Voguen, Dazedin, Frenchin ja Mixten kansikuvissa. Hän oli mukana myös 2006 Victoria's Secret -muotinäytöksessä, joka näytettiin yhdysvaltalaisella televisiokanavalla CBS:llä joulukuussa 2006.
Marks on tunnettu muotimaailmassa suurista silmistään ja nukkemaisista kasvoistaan. Yhdessä Gemma Wardin, Caroline Trentinin, Lily Colen, Lisa Cantin, Jessica Stamin ja Devon Aokin kanssa hän on osa supermallien suosittua mallijoukkiota, joilla on nukkemaiset ja keijukaismaiset piirteet.
Heather on sanonut olevansa poikatyttö, sillä hän pitää wakeboardingista, lumilautailusta ja jalkapallosta.
Lehtikuvat
Kevät-kesä 2004: CK Choice, Just Cavalli, Kenzo, Lida Biday, Moschino Cheap & Chic
Syksy-talvi 2004: Ann Taylor, Basic House, Cacharel, D&G, Fiorucci, H&M, Levi's, United Colors of Benetton
Kevät-kesä 2005: Anna Sui, Daks, Generra, Keith London, Lee Jeans, Sportmax
Syksy-talvi 2005: Adidas, Anna Sui, Christian Lacroix, H&M, Isetan, Keith London, UWoman
Kevät-kesä 2006: Anna Sui, Ask Enquired, D&G, Emporio Armani, Gap, Keith London
Syksy-talvi 2006: Ask Enquired, Blanco, D&G, Keith London, RMK Cosmetics
Kevät-kesä 2007: Ask Enquired, Cerruti Jeans/Eyewear, ESoup, Holt Renfrew Jewelry, Sexy Cookie, Vivienne Tam
Syksy-talvi 2007: Anna Sui Eyewear, Badgley Mischka Sportswear/Platnium, Dorothy Perkins, Jimmy Choo, Gap, Coccinelle
Kevät-kesä 2008: Lacoste, Trussardi
Heather on myös esiintynyt katalogeissa merkeille kuten Bloomingdale’s, Burberry, Louis Vuitton, Lloyd Jewelry, Saks Fifth Avenue, Neiman Marcus, Bergdorf Goodman, Holt Renfrew, Max Mara ja Americana Manhasset.
Maigonis Valdmanis
Maigonis Valdmanis (, 9. syyskuuta 1933 Riika – 30. lokakuuta 1999 Roja) oli Neuvostoliittoa kilpaurallaan edustanut latvialainen koripalloilija, olympiamitalisti ja Euroopan mestari.
Valtteri Virtanen (pesäpalloilija, 2004)
Valtteri Virtanen (s. 12. toukokuuta 2004) on suomalainen pesäpalloilija. Virtanen edustaa Superpesiksessä pelaavaa Sotkamon Jymyä. Hänen kasvattajaseuransa on Jokioisten Koetus. Hän pelaa jokeripelaajana. Virtanen on pelannut yhden Superpesiksen runkosarjan ottelun. Tässä ottelussa hän löi kaksi tavallista juoksua ja keräsi kaksi kärkilyöntipistettä. Tilastot päivitetty 28. toukokuuta 2023.
Maigonis Valdmanis
Valdmanis saavutti olympiahopeaa Neuvostoliiton koripallomaajoukkueen pelaajana Helsingissä 1952, Melbournessa 1956 ja Roomassa 1960. EM-kilpailuissa hän voitti kultaa vuosina 1957, 1959 ja 1961. Seuratasolla Valdmanis voitti ASK Rīgan joukkueessa FIBA Euroliigan kolmasti peräkkäin vuosina 1958–1960.
Matt LeBlanc
Matthew Steven ”Matt” LeBlanc (s. 25. heinäkuuta 1967 Massachusetts) on yhdysvaltalainen näyttelijä, tuottaja ja televisiojuontaja, joka tunnetaan parhaiten Joey Tribbianin roolista televisiosarjoissa Frendit (1994–2004) ja Joey (2004–2006). Keväästä 2016 alkaen LeBlanc on auto-ohjelma Top Gearin toinen juontaja.
Ura
LeBlanc aloitti televisiouransa vuonna 1987 esiintyen ketsuppimainoksessa. Vuonna 1988 hän pääsi yhdeksi kaudeksi yhdysvaltalaiseen TV 101 -draamasarjaan. Tuon jälkeen LeBlanc liittyi Pulmusten spin-off-sarjaan Top of the Heap. Vuosina 1994–2004 LeBlanc esitti Joey Tribbiania yhdysvaltalaisessa Frendit-televisiosarjassa, jonka päättymisen jälkeen hänen esittämä roolihahmo sai oman spin-off-sarjansa Joey. Se ei kuitenkaan kerännyt toivottuja katsojamääriä, joten sen tekeminen lopetettiin kahden tuotantokauden jälkeen.
LeBlanc on esiintynyt myös elokuvissa Charlien enkelit ja Charlien enkelit: Kurvit suoriksi. Vuonna 2011 hän teki paluun televisioon komediasarjassa Amerikan frendi, jossa hän esittää satiirista versiota omasta itsestään.
LeBlanc on esiintynyt myös Alanis Morissetten musiikkivideolla Walk Away ja Jon Bon Jovin musiikkivideoilla Miracle ja Say It Isn't So.
Yksityiselämä
LeBlanc oli vuosina 2003–2006 naimisissa Melissa McKnightin kanssa. Heillä on vuonna 2004 syntynyt tytär (McKnightilla on myös kaksi lasta aiemmasta liitostaan). Vuosina 2006–2014 LeBlanc seurusteli Joeyn näyttelijäkollegansa Andrea Andersin kanssa.
Tekoäly videopeleissä
Videopeleissä tekoälyä (AI) käytetään luomaan reagoivaa, mukautuvaa tai älykästä käyttäytymistä ensisijaisesti ei-pelaajahahmoissa (NPC), jotka ovat samanlaisia ​​kuin ihmisen kaltainen älykkyys. Tekoäly on ollut olennainen osa videopelejä niiden alusta lähtien 1950-luvulla. Videopelien tekoäly on erillinen alakenttä ja eroaa akateemisesta tekoälystä. Se parantaa pelin pelaajakokemusta koneoppimisen tai päätöksenteon sijaan. Kolikkopelien kulta-aikana ajatus tekoälyllisistä vastustajista yleistyi suurelta osin asteittaisten vaikeustasojen, erillisten liikemallien ja pelin sisäisten tapahtumien muodossa pelaajan panoksesta riippuen. Nykyaikaiset pelit käyttävät usein olemassa olevia tekniikoita, kuten polunetsintä- ja päätöspuita, ohjaamaan NPC:iden toimintaa. Tekoälyä käytetään usein mekanismeissa, jotka eivät heti näy käyttäjälle, kuten tiedon louhinnassa ja prosessisisällön luomisessa.
Tekoälyn perusteet
Tekoäly on ihmisaivoista mallia ottava keinotekoinen neuroverkko, joka oppii ja kehittyy itse, ilman kolmannen persoonan ohjelmointia. Tekoälyn koneoppiminen tapahtuu ihmisaivojen lailla yrityksen ja erehdyksen kautta.
Tekoälyjä koulutetaan syöttämällä informaatiota, ja se oppii itse tunnistamaan kyseisen informaation ilman kontekstia.
Videopeliä kehitettäessä tämä toiminto on kuitenkin lähes hyödytön ja hyvin hidas. GAN (Generative Adversarial Network) on uuden sukupolven neuroverkko, joka sekä kouluttaa itse itsensä, että luo oppimastaan informaatiosta jotain uutta. GAN:in perusperiaate on, että se opiskelee materiaalia, yrittää luoda opiskellun materiaalin, sekä satunnaisuuden avulla uutta materiaalia, ja samaan aikaan toinen neuroverkko yrittää tunnistaa väärennetyn materiaalin oikeasta. Tämä auttaa luomaan mahdollisimman aidon näköistä tai kuuloista uutta materiaalia, joka on myös ainutlaatuista. Videopeleissä GAN-verkkoa on käytetty erityisesti vanhanaikaisten ja epätarkkojen grafiikoiden päivittämisessä uudempiin.
Tekoälyn soveltaminen videopeleissä
Tekoälyä sovelletaan videopeleissä eniten ei-pelattaviin hahmoihin (NPC - Non-Playable Character) tarkoituksena antaa sivuhahmoille enemmän persoonallisuutta ja syvyyttä, lisäten näin immersiota ja monimuotoisuutta peliin.
Tekoäly voi simuloida lukemattomia eri peliskenaarioita. Tämä auttaa pelin tai kentän testaamisessa ja bugien löytämisessä. Tekoälyn avulla voidaan myös tarkastella pelaajan mielentilaa ja kykyjä pelaamisen aikana. Pelin vaikeustasoa voidaan muokata pelaajan kehityksen mukaan.
Tekoälyn avulla voidaan helposti generoida muuttuvaa sisältöä peliin. Esimerkiksi tehtäviä, karttoja ja tasoja. Tämä auttaa säästämään aikaa ja rahaa pelikehityksessä.
1460 Haltia
1460 Haltia on tähtitieteilijä Yrjö Väisälän vuonna 1937 löytämä asteroidi eli pikkuplaneetta. Se on nimetty suomalaisen tunturin mukaan.
Haltian likimääräinen läpimitta on 11 kilometriä. Kohde sijaitsee Auringosta suunnilleen 2,54 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden.
ISO 8859-1
ISO 8859-1 tai epävirallisesti Latin-1 on tietokoneissa ja tietoliikenteessä käytettävä merkistö, joka on laadittu erityisesti länsieurooppalaisia kieliä silmällä pitäen. Se on ensimmäinen ja suomalaisittainkin käytännössä tärkein ISO- ja IEC-järjestöjen virallistamista kieliryhmittäisistä 8859-sarjan merkistöstandardeista. Latin 1 toimii esimerkiksi verkkosivujen oletusmerkistönä, jos käytettävää merkistöä ei ole muutoin määritetty.
ISO 8859-1 on 8-bittinen eli kaikkiaan 256 merkkipaikasta koostuva merkistö, joka voidaan määritellä 7-bittisen ASCII-merkistön laajennukseksi. ASCIIta vastaavat 128 ensimmäistä merkkipaikkaa sisältävät ensisijaisesti amerikanenglannissa tarvittavia kirjoitusmerkkejä sekä eräitä teknisiä ohjauskoodeja. Tähän merkkivalikoimaan ISO 8859-1 lisää etenkin länsieurooppalaisissa kielissä tarvittavia kirjaimia, kuten Å|Å/å:n, Ä|Ä/ä:n ja Ö|Ö/ö:n. Lisäksi ISO 8859-1:een on varattu tilaa ohjauskoodien laajennuksille, jotka standardi tosin jättää määrittämättä. Joskus ISO 8859-1 sekoitetaan Windows-1252:een eli niin sanottuun Windows Latin 1 ‑merkistöön, jossa käyttämättömille ohjauskoodien merkkipaikoille on sijoitettu vielä lisää kirjoitusmerkkejä.
Yleismaailmallinen Unicode-merkistö voidaan määritellä sekä ASCIIn että ISO 8859-1:n laajennukseksi, sillä Unicoden ensimmäinen lohko eli latinalainen perusosa vastaa ASCIIta, ja ISO 8859-1:n lisäyksistä muodostuu toinen lohko eli latinalaisen merkistön täydennys Latin 1:ksi.
ISO 8859-1 ‑merkistön korvaajaksi on myöhemmin kehitetty ISO 8859-15 (Latin 9), joka täydentää ranskan ja suomen tukea (mm. kirjaimin Š|Š/š ja Ž|Ž/ž) ja sisältää myös euron merkin. Korvaava merkistö ei ole kuitenkaan onnistunut laajassa mitassa syrjäyttämään edeltäjäänsä. Sen sijaan kaikkien ISO 8859 ‑sarjan standardien odotetaan ajan myötä korvautuvan Unicode-merkistöllä.
Historia ja standardointi
Merkistön virallinen nimi on ISO/IEC 8859-1, sillä sitä ylläpitävät yhteistyössä ISO- ja IEC-standardointijärjestöt. IANA:n standardoinnissa merkistöstä käytetään nimeä ISO-8859-1 (jossa ISO-nimen ja numeerisen tunnuksen väliin on siis lisätty yhdysviiva). IANA määrittelee myös ohjauskoodit 00–1F ja 80–9F, joihin ISO ei ota kantaa.
ISO 8859-1 perustuu DEC Multilanguage Character Set -merkistöön, jota käytettiin ensimmäisen kerran DEC:n VT220- ja VT240-päätteissä vuonna 1982. DEC:n merkistö eroaa ISO 8859-1 -merkistöstä islantilaisten merkkien osalta.
Maaliskuussa 1985 ECMA (European Computer Manufacturer’s Association) standardoi nykyisin nimillä ISO 8859-1:stä ISO 8859-4:ään tunnettavat merkistöt nimellä ECMA-94. ISO-standardiksi ne hyväksyttiin kuitenkin vasta vuonna 1987.
Vuonna 1987 julkaistiin MS-DOS 3.30, johon sisältyvä merkistö (tai Microsoftin termistön mukaan koodisivu, ) CP850 sisältää samat merkit kuin ISO 8859-1, mutta eri järjestyksessä. ISO-merkistöä muistuttava koodisivu Windows-1252 tuli käyttöön Windows-ympäristön myötä 1990-luvulla.
Unix-järjestelmissä siirtymistä hidasti päätelaitteiden kirjavuus, ja kattavaan 8-bittisen merkistön käyttöön päästiin vasta, kun vanhat päätteet korvattiin itsenäisillä työasemakoneilla ja pääasialliseksi yhteydeksi tuli IP-protokollan avulla toimiva telnet- tai SSH-yhteys.
ISO 8859-1 -merkit
Yllä olevassa taulukossa merkit on järjestetty heksadesimaalisen koodinsa mukaisesti. Merkki 20 on tavallinen välilyönti ja A0  sitova välilyönti. Merkki AD  on määritelty HTML-kielessä tavutusvihjeeksi, joka on tavallisesti näkymätön mutta mahdollistaa rivinvaihdon ja sen yhteydessä muuttuu näkyväksi tavuviivaksi. Merkkiä 7F ei ole ISO 8859-1 -merkistössä määritelty, mutta ASCII-merkistössä se on ohjauskoodi DEL, jota on eri tietokonejärjestelmissä käytetty vaihtelevasti (vaikka ohjauskoodin nimi tulee englannin sanasta delete ’poista’, se ei nykynäppäimistöissä kytkeydy Delete-näppäimeen).
Kattavuus
ISO 8859-1 -merkistön avulla voi kirjoittaa albanian, baskin, englannin, espanjan, fäärin, gaelin, hollannin, iirin, islannin, italian, katalaanin, norjan, portugalin, ranskan, retoromaanin, ruotsin, saksan, suomen ja tanskan kieliä (vaikkei näistä kaikkia aivan puhdasoppisesti). Lisäksi sitä voi käyttää ainakin afrikaansin, eteläsaamen ja swahilin kirjoittamiseen.
ISO 8859-1:stä puuttuu eräitä verrattain yleisiä typografisia erikoismerkkejä, kuten kaareva lainaus- ja heittomerkki sekä ajatusviiva.
Agrippina, Neron äiti
Agrippina, Neron äiti on vuonna 1911 valmistunut italialainen mykkäelokuva. Enrico Guazzonin ohjaaman historiallisen elokuvan pääosaa esittää Maria Gasparini.
Juoni
Claudiuksen kuoltua Agrippina tekee pojastaan Nerosta keisarin. Kun Nero hylkää vaimonsa Octavian ja antautuu Poppean vaikutuksen alaiseksi, Agrippina ja Nero riitautuvat ja Nero myrkyttää kilpailijansa Britannicuksen. Agrippina pakenee palatsista ja joutuu Neron järjestämään veneonnettomuuteen. Kun sotilaat saapuvat tappamaan häntä, Agrippina kehottaa heitä rankaisemaan häntä Neron kaltaisen hirviön synnyttämisestä.
Tuotanto ja vastaanotto
Agrippina, Neron äiti on yksi Enrico Guazzonin Cinesille tekemistä historia-aiheisista lyhytelokuvista, jotka sittemmin johtivat vuoden 1913 suurelokuvaan Quo vadis?. Sen tyylissä näkyy vielä teatterin ja ranskalaisten esikuvien vaikutus. Teatterikulisseista oli kuitenkin jo päästy eroon ja avustajoukot olivat entistä suurempia.
Elokuva oli menestys sekä Italiassa että ulkomailla. Aikalaiskriitikot kehuivat varsinkin sen lavastusta ja historiallista todenmukaisuutta. Suomessa elokuvaa esitettiin jo parin viikon kuluttua sen ensi-illasta. Turkulaisen Sosialistin mukaan ”missään tapauksessa ei tämä Nero-kuvaus ole jalostava eikä kehittävä, mutta kyllä pöyristyttävä”.
Restaurointi
Elokuva on restauroitu Friulin elokuva-arkistossa. Alkuperäisestä 380 metrin pituudesta on säilynyt 300 metriä.
Erben Wennemars
Egbert Rolf "Erben" Wennemars (s. 1. marraskuuta 1975 Dalfsen, Alankomaat) on alankomaalainen pikaluistelija, joka on erikoistunut sprintti- ja keskimatkoille.
Vuonna 2002 Wennemars osallistui Salt Lake Cityn olympialaisissa 500 metrin ja 1 500 metrin kilpailuihin, mutta ei saavuttanut mitalisijaa. Vuonna 2003 hän voitti matkakohtaisissa MM-kilpailuissa 1 000 ja 1 500 metrillä kultaa ja 500 metrillä pronssia ja saavutti lisäksi sprintterien MM-pronssia.
Vuonna 2004 hän uusi 1 000 metrin matkakohtaisen maailmanmestaruutensa, sai 1 500 metrillä pronssia ja kirkasti sprintterien MM-pronssinsa kullaksi, minkä toisti myös 2005. Vuonna 2005 Wennemars voitti lisäksi Carl Verheijenin ja Mark Tuitertin kanssa matkakohtaisten MM-kilpailujen ohjelmassa olleen joukkuetakaa-ajon. Torinon olympialaisissa 2006 hän saavutti 1 000 metrin ja joukkuetakaa-ajon pronssia.
Wennemars sai matkakohtaisissa MM-kilpailuissa 2007 kultaa joukkuetakaa-ajossa ja hopeaa 1 500 metrillä. Seuraavana vuonna hän kuului kolmannen kerran joukkuetakaa-ajon maailmanmestaruuden voittaneeseen Alankomaiden joukkueeseen.
Vuonna 2003 Wennemars valittiin Alankomaiden vuoden urheilijaksi.
Aw
Aw tarkoittaa seuraavia:
Óscar Valdés
Óscar Valdés (s. 1949) on perulainen upseeri, liikemies ja poliitikko, joka toimi maansa pääministerinä 2011–2012.
Ennen poliittista uraansa hän oli upseeri, joka siirtyi siviiliin 1991 ja toimi liikealalla Tacnan kaupungissa, missä hänellä oli kuljetusyritys ja pastatehdas. Tuleva presidentti Ollanta Humala oli 1980-luvulla Valdesin oppilas Perun sotilasakatemiassa. Humalan valinnan jälkeen kampanjapäällikkö Salomón Lerner Ghitisistä tuli pääministeri ja Valdesista sisäministeri. Joulukuussa 2011 Lerner erosi maan pohjoisosaan suunnitellun kaivoksen synnyttämien levottomuuksien takia, ja Valdes nousi pääministeriksi.
Kaivoksen vastaiset protestit jatkuivat Valdésin kaudella, ja viisi ihmistä sai surmansa. Kesällä 2012 presidentti Humala syrjäytti Valdésin ja nimitti uudeksi pääministeriksi ihmisoikeusjuristi Juan Jiménez Mayorin.
Jääkiekon maailmancup
Jääkiekon maailmancup on ammattilaisliiga NHL:n, pelaajayhdistys NHLPA:n ja Kansainvälisen jääkiekkoliiton IIHF:n järjestämä jääkiekkoturnaus. Ensimmäinen maailmancup pelattiin vuonna 1996, toinen 2004 ja kolmas 2016.
Kanada-cup
Kanada-cup on Kanadan vuonna 1970 toteuttaman kansainvälisen jääkiekkoilun boikotin tulos. Boikotti johtui siitä, että Kansainvälinen jääkiekkoliitto IIHF peruutti Kansainvälisen olympiakomitean painostuksesta antamansa lupauksen, jonka mukaan Kanada olisi saanut käyttää vuoden 1970 jääkiekon maailmanmestaruuskilpailuissa vahvistuksena yhdeksää ammattilaisjääkiekkoilijaa. Pelaajat eivät olisi kuitenkaan saaneet olla NHL-pelaajia. Koska IIHF perui lupauksensa, perui myös Kanada sille vuodeksi 1970 myönnetyt kisat.
Kiistan seurauksena Kanada järjesti vuonna 1972 Summit Seriesin, joka uusittiin vuonna 1974. Tämä vauhditti uuden turnauksen suunnittelua, ja vuonna 1975 Tukholmassa syntyi päätös joka neljäs vuosi järjestettävästä turnauksesta, Kanada-cupista. Samalla sovittiin, että Kanada palaa maailmanmestaruuskilpailuihin ja niissä saa pelata myös ammattilaisia.
Ensimmäisiin Kanada-cupeihin ottivat aina osaa Kanada, Yhdysvallat sekä maailmanmestaruuskilpailujen neljä parasta Euroopan maata. 1970- ja 1980-luvuilla Neuvostoliitto, Ruotsi ja Tšekkoslovakia olivat mukana joka kerta. Suomi oli tuolloin mukana kolmesti ja Länsi-Saksa kerran.
Kanada-cupeihin sisältyi aina myös poliittisia jännitteitä Neuvostoliiton ja Pohjois-Amerikan välillä. Kyseessä oli myös kahden ideologian mittelö.
Kanada-cupia ei pystytty järjestämään säännöllisesti. Vuoden 1981 Kanada-cup oli tarkoitus järjestää jo vuonna 1980, mutta Neuvostoliiton hyökkäys Afganistaniin sekä sitä seurannut kahnaus Yhdysvaltojen kanssa (Yhdysvallat esimerkiksi boikotoi Moskovan olympialaisia.) siirsi turnausta vuodella. Tuolloin turnauksessa ei pelattu loppuottelusarjaa ensimmäisen turnauksen tavoin, vaan mestaruus ratkesi yhdessä loppuottelussa, jonka Kanada hävisi Neuvostoliitolle lukemin 1–8. Tappiota on myös kutsuttu Montréalin verilöylyksi. Se on edelleen suurin Kanadan maajoukkueen kärsimä tappio niissä otteluissa, joissa se on pelannut parhaalla mahdollisella joukkueella.
Vuoden 1984 Kanada-cupissa Kanada ei pelannut alkusarjassa omalla tasollaan ja oli vasta alkusarjan neljäs. Neuvostoliitto oli puolestaan ylivoimainen. Näin ollen Kanada kohtasi Neuvostoliiton jo välierissä, jonka Kanada voitti ottelun maalein 3–2 Mike Bossyn jatkoaikamaalilla. Loppuottelusarjassa vastakkain olivat Kanada ja Ruotsi, jonka Kanada voitti otteluvoitoin 2–0.
Vuoden 1987 loppuottelut pelattiin paras kolmesta -järjestelmällä. Kaikki kolme loppuottelua päättyivät lukemiin 6–5 ja kaksi ensimmäistä vasta jatkoajalla. Ensimmäisen pelin voittomaalin teki Aleksandr Semak, toisen pelin Mario Lemieux, kun jatkoaikaa oli pelattu jo 30.07 minuuttia. Kolmaskin loppuottelu oli menossa jatkoajalle. Voittomaali syntyi runsas minuutti ennen varsinaisen peliajan loppumista, kun Lemieux teki maalin.
Maailmancupin turnausjärjestelmä
Maailmancup on kahdeksan joukkueen turnaus, kun taas Kanada-cup oli kuuden maajoukkueen turnaus. Kanada-cupille haluttiin seuraaja muun muassa siksi, että Slovakian itsenäistyi ja liittyi jääkiekkoperheeseen. Maailmancup eroaa Kanada-cupista siten, että osa sen alkusarjan peleistä on pelattu Euroopassa.
Kun turnaus järjestettiin edellisen kerran, mukana oli kuuden maajoukkueen lisäksi alle 23-vuotiaiden pohjoisamerikkalaisten joukkue sekä Euroopan yhdistelmäjoukkue.
Tulevaisuus
Turnaus oli määrä järjestää vuonna 2020, mutta NHL ja NHLPA ilmoittivat, että aikataulullisista syistä sitä ei pidetä. Ne ilmoittivat myös jatkavansa keskusteluja uudesta turnauksesta tulevaisuudessa ja tekevänsä pitkäkestoista suunnitelmaa, joka takaisi turnaukselle pysyvän ajankohdan.
NHL ja NHLPA alkoivat kaavailla seuraavaa maailmancupia poikkeuksellisesti keskelle kautta, helmikuulle 2024. Vuoden 2022 helmikuussa arveltiin, että NHL:n omistajat eivät innostu syyskuun sijaan helmikuussa pelattavasta turnauksesta, mutta ehdotettua ajankohtaa pidettiin tuolloin parhaana. NHL:n ja NHLPA:n eudstajien neuvoteltua Kansainvälisen jääkiekkoliiton kanssa uutisoitiin elokuussa 2022, että vuoden 2024 turnaukseen ottaa osaa ainakin kahdeksan maajoukkuetta siten, että toinen alkusarjoista pelataan Euroopassa ja toinen Pohjois-Amerikassa. Pudotuspelit oli tarkoitus pelata Pohjois-Amerikassa siten, että ne pelattaisiin eri kaupungissa kuin Pohjois-Amerikan alkulohko. Turnauksen keston olisi ollut määrä olla hieman yli kaksi viikkoa. Neuvotteluissa keskusteltiin myös siitä, pitäisikö lopulliset kahdeksan joukkuetta karsia kymmenen joukkueen joukosta.
Syyskuussa 2022 NHL:n apulaiskomissaari Bill Daly kertoi, että hän haluaisi Venäjän ottavan osaa turnaukseen. Näkemys herätti huomiota, sillä Kansainvälinen jääkiekkoliitto IIHF on sulkenut Venäjän ja Valko-Venäjän ulos kansainvälisestä jääkiekkotoiminnasta Venäjän hyökättyä Ukrainaan. Venäjän jääkiekkoliiton varapuheenjohtaja Roman Rotenberg totesi, että Venäjä voisi ottaa osaa turnaukseen, esimerkiksi ilman ilman lippua ja kansallishymniä. Ilta-Sanomat kirjoitti, että Suomen jääkiekkoliiton ja sen puheenjohtajan Harri Nummelan on syytä todeta, että Suomi ei ole mukana maailmancupissa, jos sota jatkuu ja Venäjä kutsutaan kisoihin. Marraskuun alussa 2022 Yleisradio tulkitsi, että NHL:n komissaari Gary Bettman ja Daly olisivat kiristäneet kantojaan Venäjän suhteen, kun he totesivat, että asian suhteen tehdään töitä eikä ratkaisua vielä ole. pienoiskuva|Kanada Cup -pokaalia säilytetään [[Hockey Hall of Fame|Hockey Hall of Famessa, Torontossa.]]
Marraskuussa 2022 NHL ja NHLPA tiedottivat, ettei maailmancupia järjestetä vuonna 2024, mutta ne suunnittelevat turnauksen järjestämistä vuoden 2025 helmikuulle.
Otar Korkia
Otar Korkia (,, 10. toukokuuta 1923 Kutaisi, Transkaukasian SFNT – 15. maaliskuuta 2005 Tbilisi, Georgia) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.
Korkia saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuissa hän voitti kultaa vuosina 1947, 1951 ja 1953 sekä pronssia vuonna 1955.
Shamániac
Shamániac on Shaman yhtyeen toinen albumi. Se julkaistiin vuonna 2002. Tämän levyn jälkeen yhtye alkoi esiintyä nimellä Korpiklaani.
Kalevan kisat 1956
Kalevan kisat järjestettiin vuonna 1956 Lahdessa 25.–26. elokuuta. Kilpailupaikka oli Radiomäen kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Ruokolahdella 26. elokuuta.
Naisten yleisurheilun Suomen-mestaruuskilpailut 1956
Kilpailut järjestettiin Ruokolahdella 26. elokuuta.
Gelasius II
Paavi Gelasius II (k. 29. tammikuuta 1119) oli paavina 24. tammikuuta 1118 – 28. tammikuuta 1119. Hän syntyi Gaetassa merkittävään perheeseen ja sai nimekseen Givoanni Coniulo.
Giovannista tuli munkki Monte Cassinoon, josta paavi Urbanus II vei hänet Roomaan ja teki hänestä kanslerin ja kardinaalin. Pian kun hänet oli yksimielisesti valittu paaviksi, keisari Henrik V:n kannattaja Cencius Frangipanè vangitsi hänet, mutta Gelasius pääsi vapaaksi, kun roomalaiset ryhtyivät kapinaan hänen puolestaan. Keisari ajoi Gelasiuksen Roomasta maaliskuussa 1118 ja julisti tämän valinnan mitättömäksi sekä asetti Burdinuksen, Bragan arkkipiispan vastapaaviksi, jonka paavinimi oli Gregorius VIII.
Gelasius pakeni Gaetaan, jossa hänestä tehtiin pappi ja piispa, minkä jälkeen hän julisti Henrikin ja vastapaavin pannaan. Normannien suojeluksessa hän palasi Roomaan heinäkuussa, josta hänen piti lähteä pakoon keisarin kannattajien, erityisesti frangipanien, häirinnän takia. Gelasius lähti Ranskaan, siunasi matkalla Pisan katedraalin, ja saapui Marseillehin lokakuussa. Hänet otettiin vastaan innostuneesti Avignonissa, Montpellier’ssa ja muissa kaupungeissa. Gelasius piti kirkolliskokouksen Viennessä tammikuussa 1119 ja suunnitteli kirkolliskokouksen pitämistä investituurariidan ratkaisemiseksi, mutta kuoli Clunyssä ennen kuin ehti toteuttaa suunnitelmansa.
Helsinki-luokan ohjusvene
Helsinki-luokan ohjusveneet olivat Suomen merivoimien neljän vuosina 1981–1986 valmistetun aluksen muodostama ohjusveneluokka. Ne olivat Helsinki, Turku, Oulu ja Kotka. Luokan alukset on poistettu käytöstä 2000-luvun kuluessa ja ne korvattiin Rauma-luokan ohjusveneillä. Luokan viimeinen palveluksessa ollut alus Oulu kiinnittyi laituriin Pansiossa 14. heinäkuuta 2007 viimeisen merimatkansa päätteeksi palveltuaan lopun aikansa ohjusaseistuksesta riisuttuna vartioveneenä.
Flintin rautatieasema
Flintin rautatieasema on rautatieasema Flintin kaupungissa Flintshiressä, Walesissa. Se sijaitsee North Wales Coast Linen varrella.
Helsinki-luokan ohjusvene
Alukset
Kotka ja Oulu myytiin vuonna 2008 Kroatialle.
Flintin rautatieasema
Asema avattiin 1. toukokuuta 1848. Sitä käytti 257 500 matkustajaa kaudella 2017–2018.
Alijó
Alijó on kunta Vila Realin piirissä, Portugalissa. Sen pinta-ala on 297,6 km² ja väkiluku noin 11 900.
Alijón nykyinen pormestari on sosiaalidemokraatti Carlos Magalhães. Kunnan juhlapäivä on 11. marraskuuta.
Gustavsbergin piiri
Gustavsbergin piiri sijaitsee Värmdön kunnassa Ruotsissa. Sen väkiluku on.
Tea
Tea ja Teea ovat suomalaisia naisten etunimiä. Suomalaisessa kalenterissa Tean nimipäivä on 6. helmikuuta. Ortodoksisessa kalenterissa se on 29. heinäkuuta, jolloin on marttyyri Teodoten muistopäivä.
Elina Backman
Elina Backman (s. 1983) on suomalainen dekkarikirjailija.
Tea
Suomessa nimi Tea on 1900-luvun alusta vuoden 2019 loppuun mennessä annettu 2 859 ja Teea hieman alle 470 naiselle.
Elina Backman
Backmanin esikoisteos Kun kuningas kuolee ilmestyi vuonna 2020. Se sai Elisa Kirjan Vuoden tulokas 2020 -palkinnon ja Storytelin Vuoden äänikirja -palkinnon Jännitys ja dekkarit -sarjassa. Teoksen käännösoikeudet on myyty yli kymmeneen maahan. Se on ehdolla Ruotsin dekkariakatemian vuoden parhaan käännösdekkarin Martin Beck -palkinnon saajaksi 2021.
Tea
Nimen alkuperä
Tea ja Teea ovat lyhennelmiä nimestä Dorotea, kuten myös Tiia ja Tia.
Elina Backman
Backmanin toinen romaani, Kun jäljet katoavat ilmestyi vuonna 2021. Se on itsenäinen jatko-osa Backmanin esikoisteokselle. Kirjoista on tekeillä Aurora Studiosin televisiosarja. Yhteensä teoksia on myyty eri formaateissa yli 50 000 kappaletta.
Tea
Tunnettuja Teoja ja Teeoja
Listan henkilöt ovat suomalaisia, ellei toisin mainita.
Elina Backman
Backman on koulutukseltaan medianomi (Master Of Culture and Arts) ja ratkaisukeskeinen terapeutti. Hän työskentelee luovana johtajana Bauer Media Oy:ssä. Hänen puolisonsa on keräilijä ja antiikkiasiantuntija Oliver Backman.
Nodar Džordžikia
Nodar Džordžikia (,, 15. marraskuuta 1921 Kutaisi, Georgian SNT – 1. kesäkuuta 2008) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.
Džordžikia saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuista hän voitti kultaa vuonna 1947.
Pasi Peltonen
Pasi Peltonen (s. 17. helmikuuta 1972 Pori) on suomalainen entinen jääkiekkoilija. Pelipaikaltaan hän oli puolustaja.
Peltonen edusti koko urallaan 1993–2009 pelkästään Porin Ässiä, pelaten yli 800 SM-liigapeliä. Ässien kapteenina hän toimi 1998–2000 ja 2005–2007. Hän voitti SM-hopeaa kaudella 2005–2006 ja SM-pronssia kaudella 1994–1995. Peltonen oli pitkään kaikkien aikojen eniten rangaistusminuutteja kerännyt pelaaja SM-liigassa, mutta 19. lokakuuta 2012 Markus Kankaanperä ohitti hänet tilastoissa.
Vuonna 2018 Peltonen aloitti Ässien C2-joukkueen valmentajana. Seuraavaksi kaudeksi Peltonen seurasi pelaajia C1-joukkueen valmentajaksi.
Kausilla 2017–2018 ja 2018-2019 Peltonen on pelannut III-divisioonassa Lappi Liigaa pelaavan Suomen pohjoisimman jääkiekkoseuran ivalolaisen Tunturi-Kiekon puolustajana molempina vuosina yhdessä ottelussa.
Itkonniemi
Itkonniemi on yksi Kuopion kaupunginosista, noin 3 km torilta itään. Se on osa Itkonniemi–Männistö–Linnanpelto -aluetta, jonka asukasluku oli vuoden 2019 lopussa 6 049. Kuopion kaupungin vesilaitos sijaitsee Itkonniemen kärjessä.
Honkalahden eteläpuolelta löytyy myös uimaranta leikkikenttineen, mattolaituri sekä grillauskatos.
Itkonniemi–Männistö–Linnanpelto -alueelle on sijoittunut noin 2 200 työpaikkaa (2008).
Itkonniemi on tunnettu yhtenä kuopiolaisen jalkapallon kehtona. Kaupunginosasta on kotoisin Kuopion Elo, joka nousi Itkonniemeltä mestaruussarjaan Olavi Rissasen ja Martti Räsäsen johdolla vuonna 1969. Elon lempinimi on ”Itkonniemen Everton”.
Stig Gælok
Stig Riemmbe Gælok (s. 7. heinäkuuta 1961 Oslossa) on Tysfjordista kotoisin, saamelainen runoilija, joka kirjoittaa runojaan luulajansaameksi. Hänen kirjansa, vuonna 1983 julkaistu O, Oarjjevuodna, oli ensimmäinen luulajansaamenkielinen kirja Anta Pirakin kirjan jälkeen.
Kaupunkiaktivismi
Kaupunkiaktivismi on kansalaisten itse organisoimaa ja omaehtoista yhteistoimintaa, joka Vastaavanluonteisesta aktivismista kaupunkien ulkopuolella voi puhua käsitteellä kansalaisaktivismi.
Pentti Sarkamies
Sarkamiehen vanhemmat olivat pankinjohtaja Aleksander Sarkamies, aiemmin Siljander, ja Aini Karoliina Punnonen ja puoliso vuodesta 1939 Anna Kerttu Kuusilehto. Sarkamies tuli ylioppilaaksi 1933 ja valmistui diplomi-insinööriksi Teknillisestä korkeakoulusta 1939. Hän meni sokeriteollisuuden palvelukseen heti valmistuttuaan, toimien ensin Suomen Sokerin tehtaalla Kotkassa kemistinä ja käyttöinsinöörinä vuoteen 1947 ja teknisen johtajana apulaisena 1948, ja sitten vuodesta 1948 vuoteen 1954 Auran sokeritehtaan isännöitsijänä ja teknisenä johtajana Turussa. Vuonna 1952 Sarkamiehestä tuli muiden tehtäviensä ohella myös Naantaliin perustetun Juurikassokerin toimitusjohtaja. Yhtiön päätoiminen toimitusjohtaja hän oli vuodesta 1955 aina vuoteen 1979 asti. Hän kehitti paitsi yrityksen liiketoimintaa ja tuotantoa, myös edisti sokerijuurikkaan viljelyn, korjuun ja käsittelyn tutkimusta ja kehitystä. Sarkamies piti lisäksi tiiviisti yhteyttä juurikkaan viljelijöihin ja hänellä oli useita luottamustoimia. Teollisuusneuvoksen arvonimen hän sai vuonna 1971. Sotilasarvoltaan Sarkamies oli reservin insinöörimajuri (1967).
Strindbergin taidesalonki
Strindbergin taidesalonki oli Helsingissä vuosina 1898–1992 toiminut taidesalonki ja taidegalleria, jonka perusti ruotsalaissyntyinen Sven Strindberg.
Taidesalonki ja -galleria
Salongin taustalla oli Strindbergin 1898 perustama Ab Sven Strindberg Oy, joka valmisti kehyslistoja ja kehyksiä. 1900-luvun alkuvuosina se alkoi tuoda maahan taidejäljennöksiä. Strindbergin taidesalonki on Suomen ensimmäisiä gallerioita. Vuonna 1919 se oli alallaan Suomen suurin.
Taidesalongin toiminta aloitettiin 1913, ja 1914 siellä oli esillä saksalaisten ekspressionististen Der Blaue Reiter- ja Die Brücke -ryhmien taidetta. Vuonna 1916 salongissa oli laaja Wassily Kandinskyn teosten näyttely. Sven Strindberg palasi Tukholmaan ja myi pääosan yrityksestään Arvid Lydeckenille. Liike laajeni niin että sillä oli salonki ja lisäksi kolme myymälää eri puolilla kaupunkia. Salonki toimi useissa paikoissa ennen kuin se vihdoin päätyi Pohjoisesplanadille, jossa se toimi loppuun asti. 1920–1930-luvulla salongissa oli taattujen vanhojen realistien ohella nuoria modernisteja, mutta myös keskipolven taiteilijoiden teoksia.
Liikkeissä oli kehysten ja taiteilijatarvikkeiden ohella myynnissä taideteollisuustuotteita, joissa yritys oli yhteistoiminnassa Kupittaan Saven ja Riihimäen Lasin kanssa. Lisäksi myynnissä oli muun muassa mitaleita, pienoisveistoksia ja jossakin vaiheessa jopa leluja. Hyvin menivät kaupaksi Albin Kaasisen ja Albin Ikosen puuveistokset.
Lydecken johti salonkia kuolemaansa 1961 asti, ja hänen työtään jatkoi hänen vaimonsa Maj-Lis Lydecken. Vuodesta 1940 yrityksellä oli enää ainoastaan Pohjoisesplanadin tilat. Pauli Murtomäki aloitti Strindbergillä 1961. Maj-Lis Lydecken (Stenbom) myi 1970 yrityksen taidekauppias Jaakko Viljakaiselle, joka luopui siitä 1975, ja pian myös Murtomäki siirtyi muualle. Salongin omisti 1980-luvulla Naim Sadik (1938–2015 ), ja johtajana toimi Matti Honkala (1981–1985). Tänä aikana salongilla oli lyhyt kukoistuskausi ja salongin nimi muuttui Galleria Strindbergiksi. Kun Honkala luopui galleriasta, sen toiminta hiipui ja päättyi kokonaan 1992, kun Kansallis-Osake-Pankki otti tilat ja koko muun kiinteistön haltuunsa. Strindbergin nimen osti 1998 Juhani Palmu, joka luovutti haltuunsa joutuneen arkiston 2002 Kuvataiteen keskusarkistoon säilytettäväksi kymmeneksi vuodeksi.
Taidesalongissa elämäntyönsä 1920–1969 tehnyt ja pitkään sen varatoimitusjohtajana työskennellyt Paavo Aalto sai erittäin harvinaisen intendentin arvonimen 1969.
Tilojen myöhempi käyttö
Taidesalongin entisissä tiloissa Galleria Esplanadissa ovat toimineet Café Strindberg ja Marimekon myymälä.
Prestatynin rautatieasema
Prestatynin rautatieasema on rautatieasema Prestatynin kaupungissa Denbighshiressä, Walesissa. Se sijaitsee North Wales Coast Linen varrella. Sitä käytti 332 714 matkustajaa kaudella 2017–2018.
Historia
Alkuperäinen Prestatynin asema avattiin 1. toukokuuta 1848. Siellä oli kaksi laituria, joista toisella oli kaksikerroksinen tiilinen asemarakennus. Linjan liikennemäärät kasvoivat niin suuriksi, että pian alkuperäinen kaksiraiteinen rata muutettiin neliraiteiseksi. Useimpia asemia vain laajennettiin ja muokattiin uudelle järjestelylle sopivaksi, mutta Prestatyniin rakennettiin uusi asema. Se avattiin 28. helmikuuta 1897, ja vanha asema suljettiin samana päivänä. Alkuperäisen aseman asemarakennus ja tavaravarasto ovat yhä pystyssä, joskin osin huonossa kunnossa.
Uudella asemalla laitureita oli neljä: kaksi reunoilla, keskellä kaksipuolinen laiturisaareke. Pitkillä, puisilla laitureilla oli jokaisella puiset odotustilat. Yhden laiturin päähän rakennettiin ratapölkyistä ja kevyttiilistä pitkä, matala jatke, kun Dyserthin radalla alkoi matkustajaliikenne vuonna 1905. Vuoteen 1920 mennessä tämä jatke oli korvattu erillisellä, kunnollisella laiturilla. Dyserthiin menevien junien piti kulkea asemalta ensin hieman länteen ja vaihtaa sitten suuntaa, jotta ne pääsivät radalle. Matkustajaliikenne Dyserthin radalla loppui jo syyskuussa 1930, mutta sulkeminen ei juuri vaikuttanut Prestatyniin, josta oli tullut vilkas asema. Kesällä 1932 siellä pysähtyivät Chesterin ja Rhylin välillä kulkevat paikallisjunat sekä junavuorot Bangoriin, Carnarvoniin, Derbyyn, Liverpooliin, Llandudnoon, Manchesteriin ja Oldhamiin.
Prestatynin puiset asemalaiturit oli 1950-luvulle tultaessa korvattu betonisilla. Asema pysyi yhä vilkkaana läpi koko 1950-luvun, mutta 1960-luvulla lisääntynyt tieliikenne vähensi sekä raiteilla kulkevien matkustajien että rahdin määrää. Aseman tavaraliikenteen ratapiha suljettiin 4. toukokuuta 1964, ja 1970-luvun alussa osia linjasta palautettiin kaksiraiteiseksi. Huhtikuuhun 1971 mennessä laiturin 4 raide oli purettu, eikä laituria 1 juuri käytetty. Rakennukset näiltä laitureilta oli myös purettu. Dyserthin rata suljettiin tavaraliikenteeltä ja lakkautettiin vuonna 1973. Kiskot purettiin vuonna 1980, ja samalla ne poistettiin myös Prestatynin laiturilta 1.
Entiset laiturit 1 ja 4 säilyivät vanhoilla paikoillaan, kunnes aseman uudistustyöt alkoivat vuoden 2010 lopulla. Niiden yhteydessä osa vanhoista laitureista purettiin. Prestatynin asema on edelleen suhteellisen vilkas, ja siellä pysähtyy paikallis- ja kaukojunia Holyheadiin, Llandudnoon, Chesteriin, Manchesteriin, Creween ja Lontooseen.
thumb|left|Toinen vanhoista laitureista vuonna 2014.
Metacafe
Metacafe on vuonna 2002 perustettu verkkosivusto, joka on erikoistunut omatekoiseen lyhytelokuvaviihteeseen. Metacafen käyttäjät jakavat tuhansia uusia videoita päivittäin. Palvelu tarjoaa myös työpöytäohjelmiston käyttäjille, jotka lataavat useita videoita päivittäin. Ohjelma pystyy lataamaan videoita, kun tietokone on toimettomana. Yhteisössä on myös arvostelujärjestelmä, jonka avulla voidaan suositella suosituimpia videoita.
Tuottajapalkinnot
Lokakuussa 2006 Metacafe aloitti Producer Rewards eli Tuottajapalkinnot -ohjelman, jossa videotuottajille maksetaan alkuperäisestä sisällöstä. Mikä tahansa video, joka saavuttaa 20 000 katsomiskertaa, on arvosteltu vähintään kolmen tähden arvoiseksi eikä riko tekijänoikeuksia tai mitään Metacafen yhteisön normeja, palkitaan 5 dollarilla joka 1000 katsomiskerrasta. 20 000 katsomiskerrasta tuottaja ansaitsee 100 dollaria, 200 000 katsomiskerrasta 1 000 dollaria ja 2 miljoonasta katsomiskerrasta 10 000 dollaria. Metacafen menestynein tuottaja Kipkay on ansainnut kesäkuuhun 2008 mennessä 107 414 dollaria.
Primera División RFEF
Primera División RFEF on Espanjan jalkapallon kolmanneksi korkein sarjataso. Sarja koostuu puoliammattilais- ja amatöörijoukkueista. Sen yläpuolella ovat Liga de Fútbol Profesionalin ammattilaissarjat Primera División ja Segunda División ja alapuolella alin kansallinen sarjataso Segunda División RFEF. Sarjassa pelaa useiden Primera- ja Segunda-seurojen reservijoukkueita.
Pelisysteemi
Nykymuodossaan sarjaan ottaa osaa 40 joukkuetta, jotka on jaettu kahteen 20 joukkueen lohkoon. Kunkin lohkon voittaja nousee suoraan Segunda Divisioniin ja sijoille 2-5 sijoittuneet joukkueet, yhteensä 8, pääsevät pudotuspeleihin, joiden neljä parasta nousevat seuraavaksi kaudeksi Segunda Divisióniin. Lohkojen viisi heikointa joukkuetta putoavat suoraan Segunda División RFEF.
Lohkojen voitaja sekänousukarsintojen voittaja pääsevät mukaan seuraavan kauden Copa del Reyhin. Joukkueet, jotka eivät ole oikeutettuja pelaamaan Copa del Reyssä, sekä kilpailusta ensimmäisellä kierroksella pudonneet joukkueet pelaavat Segunda División RFEFin joukkueiden kanssa Copa RFEF:ssä.
Reservijoukkueita koskevat poikkeavat säännöt. Sarjanousu Segunda Divisióniin on mahdollinen vain, jos edustusjoukkue pelaa Primera Divisiónissa, sillä saman seuran edustus- ja reservijoukkue eivät voi pelata samalla sarjatasolla. Samasta syystä reservijoukkue pudotetaan sijoituksestaan riippumatta Segunda División RFEFiin, jos edustusjoukkue putoaa Segunda Divisiónista. Reservijoukkueet eivät myöskään voi ottaa osaa Copa del Reyhin.
Kulttuurikeskus Akustiikka
Kulttuurikeskus Akustiikka (vuoteen 2016 asti Ylivieskatalo Akustiikka) on Ylivieskan kaupungissa toimiva kulttuuritalo, joka on valmistunut vuonna 2003. Se sisältää 430-paikkaisen konserttisalin, 50-paikkaisen näyttelysalin, 30- ja 12-paikkaiset kokoustilat sekä 140-paikkaisen ravintolasalin.
Primera División RFEF
Historia
Nimellä Segunda División B pelattiin ensimmäistä kertaa kansallisen sarjajärjestelmän ensimmäisellä kaudella 1928–1929. Se toimi tuolloin kolmantena sarjatasona Primera Divisiónin ja Segunda Divisiónin alapuolella. Sarjassa pelasi kymmenen joukkuetta ja ensimmäiseksi sijoittui Cultural Leonesa. Sarjajärjestelmää uudistettiin kuitenkin jo kaudeksi 1929–1930, jolloin kolmas sarjataso nimettiin Tercera Divisióniksi. Kaudeksi 1977–1978 Segunda División B palasi ja otti Tercera Divisiónin paikan kolmantena sarjatasona. Alun perin sarjaan kuului vain kaksi lohkoa, toiset kaksi lisättiin kaudeksi 1987–1988. Kaudesta 2021-2022 alkaen sarjan nimi on Primera División RFEF.
Kulttuurikeskus Akustiikka
Talon on suunnitellut oululainen Uki Arkkitehdit Oy, jonka töihin kuuluvat myös Oulun musiikkikeskus ja Kuhmo-talo. Akustiikaksi nimetyn talon akustiikkakonsulttina on toiminut arkkitehti Alpo Halme. Rakennus on yhteydessä vanhaan koulurakennukseen ja sen 1980-luvulla tehtyyn laajennusosaan. Pääurakoijana oli NCC.
Talossa järjestetään konsertteja, elokuvanäytöksiä, teatteriesityksiä, kokouksia ja erilaisia yleisötilaisuuksia.
Peugeot 406
Peugeot 406 (1995–2004)
Peugeot 406 esiteltiin syksyllä 1995 vanhentuneen 405:n seuraajaksi. Ulkomittojen osalta koko oli kasvanut huomattavasti, mutta sisätilat pysyivät suunnilleen samoina kuin edeltäjässä, ollen kuitenkin luokkansa parhaimpia. Rakenteellisista uudistuksista suurin oli taka-akseliston monivarsituenta.
Moottorit olivat peräisin PSA-konsernin aiempien mallien valikoimasta, eivätkä ne enää olleet kaikista ajanmukaisimpia. Tämän vuoksi suorituskyky ja polttoaineenkulutus olivat kilpailijoita huonommat. Bensiinimoottorit olivat 16-venttiiliset 1,8- (112 hv) ja 2,0-litraiset (135 hv). Turbodieselit olivat 1,9- (90 hv) ja 2,1-litraiset (110 hv). Vuonna 1996 mallistoa täydensivät uudet bensiinimoottorit 1,8 8V (90 hv), 2,0 Turbo (150 hv) ja 3,0 V6 (190 hv), joka oli kehitetty Renault’n kanssa. Joissain maissa oli saatavana myös 1,6-litrainen bensiinimoottori.